|

52011PC0036

/* COM/2011/0036 galīgā redakcija - NLE 2011/0016 */  Priekšlikums PADOMES LĒMUMS ar ko groza Komisijas Lēmumu 2006/197/EK attiecībā uz atļaujas atjaunošanu laist tirgū esošu barību, kas ražota no ģenētiski modificētas 1507. līnijas kukurūzas (DAS-Ø15Ø7-1) atbilstoši Eiropas Parlamenta un Padomes Regulai (EK) Nr. 1829/2003    (Autentiski ir tikai teksti franču, holandiešu un angļu valodā) (Dokuments attiecas uz EEZ)

	[pic] | EIROPAS KOMISIJA |Briselē, 3.2.2011COM(2011) 36 galīgā redakcija2011/0016 (NLE)PriekšlikumsPADOMES LĒMUMSar ko groza Komisijas Lēmumu 2006/197/EK attiecībā uz atļaujas atjaunošanu laist tirgū esošu barību, kas ražota no ģenētiski modificētas 1507. līnijas kukurūzas (DAS-Ø15Ø7-1) atbilstoši Eiropas Parlamenta un Padomes Regulai (EK) Nr. 1829/2003 (Autentiski ir tikai teksti franču, holandiešu un angļu valodā) (Dokuments attiecas uz EEZ)PASKAIDROJUMA RAKSTSPievienotais Padomes lēmuma priekšlikums attiecas uz turpmākas tirdzniecības atļaujas atjaunošanu esošai barībai, kas ražota no ģenētiski modificētas kukurūzas 1507 (DAS-Ø15Ø7-1), par ko uzņēmums Pioneer Overseas Corporation uzņēmuma Pioneer Hi-bred International vārdā un Dow AgroSciences uzņēmuma Mycogen Seeds vārdā 2007. gada 12. aprīlī iesniedza kopīgu pieteikumu vārdā saskaņā ar 23. pantu Regulā (EK) Nr. 1829/2003 par ģenētiski modificētu pārtiku un barību.Ar šo priekšlikumu groza Komisijas Lēmumu 2006/197/EK, ar ko atļauj laist tirgū pārtiku, kas satur ģenētiski modificētu 1507. līnijas kukurūzu, no tās sastāv vai ir no tās ražota, paplašinot lēmuma darbības jomu, lai turpinātu laist tirgū esošas barības sastāvdaļas un barības piedevas, kas ražotas no ģenētiski modificētās kukurūzas 1507.Eiropas Pārtikas nekaitīguma iestāde 2009. gada 11. jūnijā saskaņā Regulas (EK) Nr. 1829/2003 18. pantu sniedza labvēlīgu atzinumu. Tā uzskatīja, ka, ņemot vērā pieteikumā sniegto jauno informāciju un pārskatu par zinātnisko literatūru, kas publicēta kopš EFSA ĢMO komitejas iepriekšējiem zinātniskajiem atzinumiem par kukurūzu 1507, nav vajadzības grozīt iepriekšējos zinātniskos atzinumus par kukurūzu 1507. Tāpēc tā atkārtoja iepriekšējos secinājumus, ka maz ticams, ka saistībā ar kukurūzas 1507 paredzēto izmantošanu tiks negatīvi ietekmēta cilvēku vai dzīvnieku veselība vai vide.Pamatojoties uz šiem apsvērumiem, 2010. gada 15. novembrī Pārtikas aprites un dzīvnieku veselības pastāvīgajai komitejai tika iesniegts Komisijas lēmuma projekts, ar ko groza Komisijas Lēmumu 2006/197/EK attiecībā uz atļaujas atjaunošanu laist tirgū esošu barību, kas ražota no ģenētiski modificētas 1507. līnijas kukurūzas (DAS-Ø15Ø7-1), lai komiteja par to balsotu. Komiteja nesniedza atzinumu: 13 dalībvalstis (183 balsis) balsoja par, 7 dalībvalstis (73 balsis) balsoja pret, un 7 dalībvalstis (89 balss) atturējās.Tādējādi atbilstoši Regulas (EK) Nr. 1829/2003 35. panta 2. punktam un saskaņā ar 5. pantu Padomes Lēmumā 1999/468/EK, kas grozīts ar Padomes Lēmumu 2006/512/EK, Komisijai jāiesniedz Padomei priekšlikums par veicamajiem pasākumiem, un Padomei trīs mēnešu laikā ar kvalificētu balstu vairākumu jāpieņem lēmums un par to jāinformē Parlaments.2011/0016 (NLE)PriekšlikumsPADOMES LĒMUMSar ko groza Komisijas Lēmumu 2006/197/EK attiecībā uz atļaujas atjaunošanu laist tirgū esošu barību, kas ražota no ģenētiski modificētas 1507. līnijas kukurūzas (DAS-Ø15Ø7-1) atbilstoši Eiropas Parlamenta un Padomes Regulai (EK) Nr. 1829/2003(Autentiski ir tikai teksti franču, holandiešu un angļu valodā) (Dokuments attiecas uz EEZ)EIROPAS SAVIENĪBAS PADOME,ņemot vērā Līgumu par Eiropas Savienības darbību,ņemot vērā Eiropas Parlamenta un Padomes 2003. gada 22. septembra Regulu (EK) Nr. 1829/2003 par ģenētiski modificētu pārtiku un barību[1] un jo īpaši tās 7. panta 3. punktu un 19. panta 3. punktu,ņemot vērā Eiropas Komisijas priekšlikumu,tā kā:1.  Komisijas 2006. gada 3. marta Lēmums 2006/197/EK, ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū pārtiku, kas satur ģenētiski modificētu 1507. līnijas kukurūzu (DAS-Ø15Ø7-1), no tās sastāv vai ir no tās ražota[2], neattiecas uz tādas barības laišanu tirgū, kas ražota no 1507. līnijas kukurūzas (DAS-Ø15Ø7-1) (turpmāk “1507. līnijas kukurūza”).2.  Barība, kas ražota no 1507. līnijas kukurūzas ir laista tirgū pirms Regulas (EK) Nr. 1829/2003 piemērošanas dienas, un par to paziņots saskaņā ar minētās regulas 20. panta 1. punkta b) apakšpunktu.3.  Uzņēmums Pioneer Overseas Corporation uzņēmuma Pioneer Hi-bred International vārdā un Dow AgroSciences uzņēmuma Mycogen Seeds vārdā 2007. gada 12. aprīlī saskaņā ar Regulas (EK) Nr. 1829/2003 23. pantu iesniedza kopīgu pieteikumu par turpmākas tirdzniecības atļaujas atjaunošanu esošai barībai, kas ražota no1507. līnijas kukurūzas.4.  Eiropas Pārtikas nekaitīguma organizācija ( EFSA ) 2009. gada 11. jūnijā sniedza labvēlīgu atzinumu saskaņā ar Regulas (EK) Nr. 1829/2003 18. pantu un secināja, ka, ņemot vērā pieteikumā sniegto jauno informāciju un pārskatu par zinātnisko literatūru, kas publicēta kopš EFSA ĢMO komitejas iepriekšējā zinātniskā atzinuma par kukurūzu 1507[3], nav vajadzības grozīt iepriekšējos zinātniskos atzinumus par kukurūzu 1507. Turklāt EFSA atkārtoja iepriekšējos secinājumus, ka maz ticams, ka saistībā ar kukurūzas 1507 paredzēto izmantošanu tiks negatīvi ietekmēta cilvēku vai dzīvnieku veselība vai vide. Tas attiecināms arī uz tādas barības izmantošanu, kas ražota no 1507. līnijas kukurūzas[4].5.  Apspriedusies ar valstu kompetentajām iestādēm, kā noteikts minētās regulas 18. panta 4. punktā, EFSA savā atzinumā ņēma vērā visus dalībvalstu uzdotos konkrētos jautājumus un paustās bažas.6.  Ar 2010. gada 21. janvāra vēstuli pieteikuma iesniedzējs apliecināja, ka ir informēts par faktu, ka, atjauninot atļaujas esošai barībai, kas ražota no 1507. līnijas kukurūzas, Komisijas Lēmuma 2006/197/EK darbības jomas paplašināšana, lai iekļautu minēto produktu, nozīmē, ka uz šo produktu kategoriju attiecas minētā lēmuma juridiskie noteikumi.7.  Pamatojoties uz EFSA atzinumu, barībai, kas ražota no 1507. līnijas kukurūzas, nav vajadzīgas īpašas marķēšanas prasības, izņemot tās, kas noteiktas Regulas (EK) Nr. 1829/2003 25. panta 2. punktā.8.  Tāpat EFSA atzinumā nav pamatojuma tam, lai izvirzītu īpašus nosacījumus vai ierobežojumus saistībā ar laišanu tirgū un/vai attiecībā uz barības izmantošanu un darbībām ar to, ieskaitot barības izmantošanas uzraudzību pēc laišanas tirgū, kā paredzēts Regulas (EK) Nr. 1829/2003 18. panta 5. punkta e) apakšpunktā.9.  Pārredzamības labad par šajā lēmumā paredzētajiem pasākumiem apspriedās ar pieteikuma iesniedzēju.10.  Ņemot vērā minētos apsvērumus, ir jāatjaunina atļauja laist tirgū esošu barību, kas ražota no 1507. līnijas kukurūzas.11.  Parastā prakse ir ar vienu lēmumu atļaut laist tirgū pārtiku un barību, tāpēc atjauninātā atļauja laist tirgū barību, kas ražota no 1507. līnijas kukurūzas, ir jāiekļauj Lēmumā 2006/197/EK. Tāpēc attiecīgi jāgroza Lēmums 2006/197/EK.12.  Pārtikas aprites un dzīvnieku veselības pastāvīgā komiteja nav sniegusi atzinumu tās priekšsēdētāja noteiktajā termiņā,IR PIEŅĒMUSI ŠO LĒMUMU.1. pants GrozījumiLēmumu 2006/197/EK groza šādi.(1) Nosaukumu aizstāj ar šādu nosaukumu:“Komisijas 2006. gada 3. marta Lēmums, ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū pārtiku, kas satur ģenētiski modificētu 1507. līnijas kukurūzu (DAS-Ø15Ø7-1), no tās sastāv vai ir no tās ražota, un ar ko atjaunina atļauju laist tirgū barību, kas ražota no šādas kukurūzas”.(2) Lēmuma 2006/197/EK 1., 2. un 3. pantu aizstāj ar šādiem pantiem:“ 1. pants ProduktiŠis lēmums attiecas uz pārtiku un pārtikas sastāvdaļām, kas satur ģenētiski modificētu 1507. līnijas kukurūzu ( Zea mays L.), no tās sastāv vai ir no tās ražota, un barību, kas ražota no šādas kukurūzas (produkti).Ģenētiski modificētai 1507. līnijas kukurūzai ( Zea mays L.), kā norādīts šā lēmuma pielikumā, ir piešķirts unikālais identifikators DAS-Ø15Ø7-1, kā paredzēts Regulā (EK) Nr. 65/2004.2. pants Laišana tirgūLai piemērotu Regulas (EK) Nr. 1829/2003 4. panta 2. punktu un 16. panta 2. punktu, ir atļauts laist tirgū produktus saskaņā ar šajā lēmumā un tā pielikumā precizētajiem nosacījumiem.3. pants MarķēšanaLai ievērotu Regulas (EK) Nr. 1829/2003 13. panta 1. punktā un 25. panta 2. punktā paredzētās īpašās marķēšanas prasības, “organisma nosaukums” ir “kukurūza”.(3) Pielikumu groza šādi.a) Tā b) iedaļu aizstāj šādu b) iedaļu.“b) Produktu apzīmējums un specifikācija.i) Pārtika un pārtikas sastāvdaļas, kas satur kukurūzu DAS-Ø15Ø7-1, sastāv vai ir ražotas no tās;ii) barība, kas ražota no kukurūzas DAS-Ø15Ø7-1.Ģenētiski modificētā kukurūza DAS-Ø15Ø7-1, kas aprakstīta pieteikumā, ir rezistenta pret Eiropas kukurūzas kodi ( Ostrinia nubilalis ) un dažiem citiem zvīņspārņu dzimtas kaitēkļiem un ir noturīga pret glufosināta amonija herbicīdu. Ģenētiski modificētā kukurūza DAS-Ø15Ø7-1 satur šādas DNS sekvences divās kasetēs.-  1. kasete:No Bacillus thuringiensis subsp. aizawai iegūta saīsināta cry 1F gēna sintētiska versija, kas nodrošina rezistenci pret Eiropas kukurūzas kodi ( Ostrinia nubilalis ) un dažiem citiem zvīņspārņu dzimtas kaitēkļiem, ko regulē ubikvitīna promoters ubi ZM1(2), kas iegūts no Zea mays L., un ORF25PolyA terminators, kas iegūts no Agrobacterium tumefaciens pTi15955.-  2. kasete:No Streptomyces viridochromogenes celma Tü494 iegūta pat gēna sintētiska versija, kas piešķir toleranci pret glufosināta amonija herbicīdu, ko regulē 35S promoters un terminatora sekvences, kas iegūtas no ziedkāpostu mozaīkas vīrusa.”b) Tā c) iedaļu aizstāj šādu c) iedaļu:“c) MarķējumsNav citu specifisku prasību, izņemot tās, kas minētas Regulas (EK) Nr. 1829/2003 13. panta 1. punktā un 25. panta 2. punktā.Regulas (EK) Nr. 1829/2003 13. panta 1. punkta un 25. panta 2. punkta izpratnē “organisma nosaukums” ir ”kukurūza”.”2. pantsAdresātiŠis lēmums ir adresēts:a) uzņēmumam Pioneer Overseas Corporation , Avenue des Arts 44, B-1040 Brussels , Beļģija; unb) uzņēmumam Dow AgroSciences Europe , European Development Centre , 3 Milton Park , Abingdon , Oxon OX14 4RN, Apvienotā Karaliste.Briselē,Padomes vārdā —priekšsēdētājs [1] OV L 268, 18.10.2003., 1. lpp.[2] OV L 70, 9.3.2006., 82. lpp.[3] EFSA atzinumi publicēti– 2004. gada 24. septembrī par kukurūzas 1507 laišanu tirgū importam un pārstrādeihttp://registerofquestions.efsa.europa.eu/roqFrontend/questionLoader?question=EFSA-Q-2004-011,– 2005. gada 19. janvārī par kukurūzas 1507 laišanu tirgū importam, izmantošanai barībā un rūpnieciskai pārstrādei un audzēšanaihttp://registerofquestions.efsa.europa.eu/roqFrontend/questionLoader?question=EFSA-Q-2004-072,– 2005. gada 19. janvārī par kukurūzas 1507 laišanu tirgū izmantošanai pārtikā http://registerofquestions.efsa.europa.eu/roqFrontend/questionLoader?question=EFSA-Q-2004-087.[4] http://registerofquestions.efsa.europa.eu/roqFrontend/questionLoader?question=EFSA-Q-2007-144.


Svarīgs juridisks paziņojums

|

52006PC0758

Priekšlikums Padomes lēmums par neļķu (Dianthus caryophyllus L., līnija 123.2.38) ar ģenētiski modificētu ziedu krāsu laišanu tirgū saskaņā ar Eiropas Parlamenta un Padomes Direktīvu 2001/18/EK (Autentisks ir tikai teksts holandiešu valodā)  /* COM/2006/0758 galīgā redakcija */

	[pic] | EIROPAS KOPIENU KOMISIJA |Briselē, 4.12.2006COM(2006) 758 galīgā redakcijaPriekšlikumsPADOMES LĒMUMSpar neļķu (Dianthus caryophyllus L., līnija 123.2.38) ar ģenētiski modificētu ziedu krāsu laišanu tirgū saskaņā ar Eiropas Parlamenta un Padomes Direktīvu 2001/18/EK(Autentisks ir tikai teksts holandiešu valodā)(iesniegusi Komisija)PASKAIDROJUMA RAKSTS1. Saskaņā ar Direktīvas 2001/18/EK 13. pantu Nīderlandes kompetentā iestāde ir saņēmusi paziņojumu (atsauces numurs C/NL/04/02) par neļķu ar modificētu zieda krāsu ( Dianthus caryophyllus L. līnija 123.2.38) laišanu tirgū.2. Paziņojums attiecas uz Dianthus caryophyllus L., līnijas 123.2.38 neļķēm līdzīgi kā tas ir par citu šādu neļķu importu, izplatīšanu un mazumtirdzniecību Kopienā.3. Saskaņā ar minētās Direktīvas 14. pantu Nīderlandes kompetentā iestāde ir nosūtījusi Komisijai novērtējuma ziņojumu par paziņojumu ar secinājumu, ka ģenētiski modificētas neļķes ( Dianthus caryophyllus L., līnija 123.2.38) līdzīgi kā citas šādas neļķes var laist tirgū importam, izplatīšanai un mazumtirdzniecībai.4. Komisija nosūtīja novērtējuma ziņojumu visām pārējām dalībvalstīm, dažas no tām izvirzīja un uzturēja iebildumus pret produkta laišanu tirgū, par iemeslu minot tā uzraudzības plānu, alerģisko iedarbību, toksiskumu un produkta noteikšanas metodi.5. Ņemot vērā šos iebildumus, pēc apspriešanās ar Eiropas Pārtikas nekaitīguma iestādi saskaņā ar 29. panta 1. punktu un 22. panta 5. punkta c) apakšpunktu Regulā (EK) Nr. 178/2002[1], saņemts tās 2006. gada 27. jūnijā sniegtais atzinums, kurā secināts, ka, ņemot vērā visas saņemtās liecības, ģenētiski modificētu neļķu ( Dianthus caryophyllus L., līnija 123.2.38) grieztu ziedu lietošana dekoratīviem mērķiem nevarētu būt kaitīga cilvēku vai dzīvnieku veselībai un videi. Eiropas Pārtikas nekaitīguma iestāde konstatēja arī to, ka atļaujas turētāja iesniegtais uzraudzības plāns ir neļķu paredzētajam lietojumam atbilstošs.6. Tādējādi saskaņā ar Direktīvas 2001/18/EK 18. pantu Komisijai ir jāpieņem lēmums atbilstīgi procedūrai, kas noteikta minētās direktīvas 30. panta 2. punktā, uz kuru attiecas Lēmuma 1999/468/EK 5. un 7. pants, ņemot vērā tā 8. panta noteikumus.7. Veicamo pasākumu projekts saskaņā ar Lēmuma 1999/468/EK 5. panta 2. punktu atzinuma saņemšanai tika iesniegts Komitejai, kas izveidota saskaņā ar Direktīvas 2001/18/EK 30. pantu.8. Komiteja pēc to apspriešanas 2006. gada 18. septembrī nav sniegusi atzinumu. Komiteja nav sniegusi atzinumu, tādēļ Komisijai atbilstoši Lēmuma 1999/468/EK 5. panta 4. punktam tūlīt jāiesniedz Padomei priekšlikums par veicamajiem pasākumiem un jāinformē Eiropas Parlaments; Eiropas Parlaments informēts 2006. gada 19. septembrī). Eiropas Parlaments var pieņemt nostāju saskaņā ar minētā lēmuma 8. pantu.9. Lēmuma 1999/468/EK 5. panta 6. punktā paredzēts, ka Padome, ņemot vērā visas šādas nostājas, attiecīgā gadījumā ar kvalificētu balsu vairākumu var pieņemt lēmumu par priekšlikumu trīs mēnešu laikā atbilstīgi Direktīvas 2001/18/EK 30. panta 2. punktam. Ja trīs mēnešu laikā Padome ar kvalificētu balsu vairākumu ir norādījusi, ka tā iebilst pret priekšlikumu, Komisija to izskata atkārtoti; ja minētā termiņa beigās Padome nav pieņēmusi ierosināto īstenošanas aktu vai nav norādījusi savus iebildumus, tad ierosināto īstenošanas tiesību aktu pieņem Komisija.PriekšlikumsPADOMES LĒMUMSpar neļķu ( Dianthus caryophyllus L., līnija 123.2.38) ar ģenētiski modificētu ziedu krāsu laišanu tirgū saskaņā ar Eiropas Parlamenta un Padomes Direktīvu 2001/18/EK(Dokuments attiecas uz EEZ)EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes 2001. gada 12. marta Direktīvu 2001/18/EK par ģenētiski modificētu organismu apzinātu izplatīšanu vidē un Padomes Direktīvas 90/220/EEK atcelšanu[2] un jo īpaši tās 18. panta 1. punkta pirmo daļu,ņemot vērā Komisijas priekšlikumu,tā kā:(1) Saskaņā ar Direktīvā 2001/18/EK noteikto procedūru dalībvalsts kompetentā iestāde ar rakstveida piekrišanu regulē tādu produktu laišanu tirgū, kas sastāv no ģenētiski modificētiem organismiem, ģenētiski modificētu organismu kombinācijām, vai tos satur.(2) Uzņēmums Florigene Ltd no Melburnas Austrālijā kompetentajai iestādei Nīderlandē 2004. gada septembrī paziņojis par ģenētiski modificētu neļķu ( Dianthus caryophyllus L . , līnijas 123.2.38) laišanu tirgū.(3) Paziņojums attiecas uz Dianthus caryophyllus L . , līnijas 123.2.38 neļķēm līdzīgi kā tas ir par citu šādu neļķu importu, izplatīšanu un mazumtirdzniecību.(4) Saskaņā ar Direktīvas 2001/18/EK 14. pantu Nīderlandes kompetentā iestāde ir sagatavojusi novērtējuma ziņojumu, kas iesniegts Komisijai un pārējo dalībvalstu kompetentajām iestādēm. Novērtējuma ziņojumā secināts, ka nav konstatēti iemesli, uz kuriem pamatojoties būtu jāliedz piekrišana ģenētiski modificētu neļķu ( Dianthus caryophyllus L . , līnijas 123.2.38) grieztu ziedu laišanai tirgū dekoratīviem mērķiem, ja vien ir ievēroti īpaši nosacījumi.(5) Dažu dalībvalstu kompetentās iestādes iebilda pret šā produkta laišanu tirgū.(6) Eiropas Pārtikas nekaitīguma iestāde 2006. gada 17. maijā sniedza atzinumu, kurā secināts, ka, ņemot vērā visas saņemtās liecības, ģenētiski modificētu neļķu ( Dianthus caryophyllus L . , līnijas 123.2.38) grieztu ziedu dekoratīviem mērķiem paredzētais lietojums nevarētu negatīvi ietekmēt cilvēku vai dzīvnieku veselību vai vidi. Eiropas Pārtikas nekaitīguma iestāde konstatēja arī to, ka piekrišanas prasītāja iesniegtais uzraudzības plāns ir neļķu paredzētajam lietojumam atbilstošs.(7) Izskatot visus iebildumus un ņemot vērā Direktīvā 2001/18/EK noteikto, paziņojumā sniegto informāciju un Eiropas Pārtikas nekaitīguma iestādes atzinumu, nav iemeslu uzskatīt, ka ģenētiski modificētu neļķu ( Dianthus caryophyllus L . , līnijas 123.2.38) grieztu ziedu laišana tirgū dekoratīviem mērķiem paredzētajam lietojumam negatīvi ietekmēs cilvēku vai dzīvnieku veselību vai vidi.(8) Ģenētiski modificētām neļķēm ( Dianthus caryophyllus L . , līnijas 123.2.38) jāpiešķir unikāls identifikators atbilstīgi Eiropas Parlamenta un Padomes 2003. gada 22. septembra Regulai (EK) Nr. 1830/2003, kas attiecas uz ģenētiski modificētu organismu izsekojamību un marķēšanu, kā arī no ģenētiski modificētiem organismiem ražotu pārtikas un lopbarības produktu izsekojamību, un ar ko groza Direktīvu 2001/18/EK[3] un Komisijas 2004. gada 14. janvāra Regulai (EK) Nr. 65/2004, ar ko nosaka sistēmu ģenētiski modificēto organismu unikālo identifikatoru izveidei un piešķiršanai[4]..(9) Ņemot vērā Eiropas Pārtikas nekaitīguma iestādes atzinumu, paredzētajam lietojumam nav vajadzīgi īpaši nosacījumi, kas attiecas uz rīcību ar šo produktu vai tā iepakojumu, kā arī ekosistēmu, vides vai ģeogrāfisko apgabalu īpašu aizsardzību.(10) Marķējumā, uz etiķetes vai pavaddokumentā jāiekļauj norāde operatoru un gala lietotāju informēšanai par to, ka neļķu ( Dianthus caryophyllus L . , līnijas 123.2.38) grieztus ziedus nedrīkst izmantot ne audzēšanai, ne cilvēku pārtikai, ne dzīvnieku barošanai.(11) Komiteja, kas izveidota saskaņā ar Direktīvas 2001/18/EK 30. pantu, saskaņā ar minētās direktīvas 30. panta 2. punktā noteikto procedūru nav sniegusi atzinumu par Komisijas lēmuma projektā paredzētajiem pasākumiem pēc to apspriešanas 2006. gada 18. septembrī.(12) Komisijai saskaņā ar 5. panta 4. punktu Padomes Lēmumā 1999/468/EK priekšlikums par veicamajiem pasākumiem nekavējoties jāiesniedz Padomei un jāinformē Eiropas Parlaments; Eiropas Parlaments tika informēts 2006. gada 19. septembrī.IR PIEŅĒMUSI ŠO LĒMUMU.1. pants PiekrišanaNīderlandes kompetentā iestāde dod rakstveida piekrišanu saskaņā ar šo lēmumu laist tirgū 2. pantā aprakstīto produktu, par ko paziņojis uzņēmums Florigene Ltd no Melburnas Austrālijā (atsauces numurs C/NL/04/02).Saskaņā ar Direktīvas 2001/18/EK 19. panta 3. punktu rakstveida piekrišanā nepārprotami jānorāda atļaujas nosacījumi, kas izklāstīti 3. un 4. pantā.2. pants Produkts1. Ģenētiski modificētie organismi, ko paredzēts laist tirgū kā produktus, turpmāk tekstā „produkts”, ir neļķu ( Dianthus caryophyllus L . ) griezti ziedi ar modificētu zieda krāsu, kas iegūti no Dianthus caryophyllus L. šūnu kultūras un transformēti ar Agrobacterium tumefaciens celmu AGL0, izmantojot vektoru pcGP1470, tādējādi iegūstot līniju 123.2.38.Produkts satur turpmāk minētās DNS sekvences trijās kasetēs:a) 1. kasetePromoters no lauvmutītes gēna, kas kodē čalkona sintāzi; petūnijas flavonoīda 3'5' hidroksilāzes (F3'5'H) komplementārā DNS (kDNS); terminators no petūnijas gēna, kas kodē fosfolipīdu pārneses proteīna homologu.b) 2. kaseteKonstitutīvais promoters Mac; petūnijas dihidroflavonola-4-reduktāzes (DFR) kDNS; terminators no Agrobacterium tumefaciens gēna, kas kodē mannopīna sintāzi (Mas).Vienlaicīga abu gēnu ekspresija neļķēs izmaina flavonoīdu sintēzi ziedos, kā rezultātā notiek zilā pigmenta delfinidīna veidošanās.c) 3. kaseteZiedkāpostu mozaīkas vīrusa 35S promoters; netranslēts rajons no kDNS, kas atbilst petūnijas gēnam, kas kodē hlorofilu a/b saistošo proteīnu-5; mutantu acetolaktāta sintāzes proteīnu (ALS) kodējošs SuRB ( als ) gēns, kas iegūts no Nicotiana tabacum un piešķir sulfonilurīnvielas iedarbības panesamību, kopā ar šā gēna terminatoru.Šis gēns tika izmantots in vitro selekcijai.2. Šī piekrišana attiecas uz ģenētiski modificēto neļķu ( Dianthus caryophyllus L . , līnija 123.2.38) pēcnācējiem, kas iegūti veģetatīvās pavairošanas ceļā.3. pants Nosacījumi laišanai tirgūProduktu var izmantot tikai dekoratīviem mērķiem, izņemot audzēšanu, un to var laist tirgū, ievērojot šādus nosacījumus:1. piekrišana ir spēkā 10 gadus, sākot no piekrišanas izdošanas dienas;2. produkta unikālais identifikators ir FLO-4Ø644-4;3. neskarot Direktīvas 2001/18/EK 25. pantu, dalībvalstu kompetentajām iestādēm, to inspekcijas dienestiem un Kopienas kontroles laboratorijām ir pieejama Kopienas references laboratorijas verificēta produkta atklāšanas un identifikācijas metode, kurā iekļauti metodes specifiskumu apliecinoši eksperimentālie dati.4. neskarot Direktīvas 2001/18/EK 25. pantu, piekrišanas saņēmējs pēc pieprasījuma nodrošina ar produkta pozitīvajiem un negatīvajiem kontrolparaugiem, ģenētisko materiālu vai standartmateriāliem dalībvalstu kompetentās iestādes, to inspekcijas dienestus un Kopienas kontroles laboratorijas;5. produkta marķējumā vai tā pavaddokumentos jābūt norādei: „Šis produkts ir ģenētiski modificēts organisms” vai „Šis produkts ir ģenētiski modificētas neļķes”, kā arī vārdiem „nelietot cilvēka pārtikā vai dzīvnieku barībai, neaudzēt”.4. pants Uzraudzība1. Piekrišanas spēkā esamības laikā tās saņēmējs nodrošina, ka tiek izmantots un īstenots paziņojumā norādītais uzraudzības plāns, kurā ietilpst vispārējais uzraudzības plāns, lai pārbaudītu, vai rīcība ar produktu vai tā izmantošana nerada kaitīgu ietekmi uz cilvēku un dzīvnieku veselību vai vidi.2. Piekrišanas saņēmējs tieši informē uzņēmējus un lietotājus par produkta nekaitīgumu un drošumu, tā vispārējām īpašībām, kā arī par uzraudzības nosacījumiem, tostarp par piemērotiem pasākumiem, kas jāveic, ja notiek tā gadījuma rakstura audzēšana.3. Piekrišanas saņēmējs iesniedz Komisijai un dalībvalstu kompetentajām iestādēm uzraudzības pasākumu rezultātu gada pārskatus.4. Neskarot Direktīvas 2001/18/EK 20. pantu, atļaujas turētājs nepieciešamības gadījumā, saskaņojot ar Komisiju un tās dalībvalsts kompetento iestādi, kas saņēmusi sākotnējo paziņojumu, ar Komisijas piekrišanu pārskata paziņoto uzraudzības plānu, ņemot vērā uzraudzības rezultātus. Priekšlikumus par uzraudzības plāna pārskatīšanu iesniedz dalībvalstu kompetentajām iestādēm.5. Piekrišanas saņēmējam jāsniedz apliecinājumi Komisijai un dalībvalstu kompetentajām iestādēm, ka:a) esošie uzraudzības tīkli, pie kuriem pieder arī botānisko novērojumu tīkls un augu aizsardzības dienesti, apkopo informāciju, kas attiecas uz minēto produktu uzraudzību, kā norādīts paziņojumā sniegtajā uzraudzības plānā, unb) šie esošie uzraudzības tīkli ir piekrituši sniegt minēto informāciju atļaujas turētājam pirms uzraudzības rezultātu pārskatu iesniegšanas dienas Komisijai un dalībvalstu kompetentām iestādēm saskaņā ar 3. punktu.5. pants PiemērošanaŠis lēmums stājas spēkā dienā, kurā Kopienas references laboratorija verificē neļķēm ( Dianthus caryophyllus L., līnija 123.2.38) specifisku noteikšanas metodi, kas minēta šā lēmuma 3. panta c) punktā.6. pants AdresātsŠis lēmums ir adresēts Nīderlandes Karalistei.Briselē,Padomes vārdā —Padomes priekšsēdētājs [1] OV L 31, 1.2.2002., 1. lpp.[2] OV L 106, 17.4.2001., 1. lpp. Direktīvā jaunākie grozījumi izdarīti ar Regulu (EK) Nr. 1830/2003 (OV L 268, 18.10.2003., 24. lpp.).[3] OV L 268, 18.10.2003., 24. lpp.[4] OV L 10, 16.1.2004., 5. lpp.